**Õpiabi õpetaja kompetentsid**

**Väärtused**

|  |
| --- |
| *Vajalikud teadmised*:   1. väärtuskasvatus; 2. uskumused; 3. motivatsioon. |

Väärtuste jagamine

|  |
| --- |
| *Tegevusnäitajad*:   1. peab lugu tervislikust eluviisist ning suunab õppijaid tervislikult toituma ja väljas liikuma; 2. väärtustab rohelist mõtteviisi ning kasvatab õppijates säästlikkust ja keskkonna hoidmist; 3. hindab koostöövõimet ning toetab õppijate ühist tegutsemist; 4. kohtleb õppijaid õiglaselt ja kasvatab õppijates hoolivat käitumist üksteise suhtes. |

Valmisolek muutusteks

|  |
| --- |
| *Tegevusnäitajad*:   1. huvitub ühiskonnas toimuvast ja arutleb koos õpilastega oluliste teemade üle; 2. on kursis ajakohase õpikäsitlusega, rakendab oma töös õppijakeskset lähenemisviisi; 3. väärtustab loovust ja annab õpilastele võimalusi oma ideid teostada; 4. kasutab digimaailma võimalusi ning kasvatab õppijaid digiteadlikkuse vaimus. |

**Õppija arengu toetamine**

|  |
| --- |
| *Vajalikud teadmised*:   1. lapse füüsiline, psüühiline, emotsionaalne, kõlbeline ja sotsiaalne areng; 2. ealised erinevused (kõne, taju, mõtlemine, loovuse areng ja sotsiaalsed oskused); 3. arengupsühholoogia; 4. hariduslikud erivajadused; 5. õppimist toetav hindamine; 6. keskkonna mõju grupile; 7. esmaabi andmine. |

Õppija toe vajaduse väljaselgitamine ja märkamine

|  |
| --- |
| *Tegevusnäitajad*:   1. märkab õppeprotsessis eakaaslastest eristuvat ja/või tuge vajavat õppijat; 2. selgitab välja tuge vajava õppija õpioskused, õpimotivatsiooni ja ainealased teadmised; 3. kogub andmeid tuge vajava õppija varasema arenguloo ja tausta kohta; 4. uurib täpsemalt tuge vajava õpilase individuaalsete vajaduste ja erisuste kohta; 5. jälgib tuge vajava õpilase arengut ja toimetulekut koolis. |

Õppetegevuse planeerimine

|  |
| --- |
| *Tegevusnäitajad*:   1. osaleb õppija arengutasemest lähtuva individuaalse õppekava (IÕK)/käitumise tugikava (KÄT) koostamisel; 2. kaasab vajadusel õppe planeerimisse koolisiseseid ja -väliseid erialaspetsialiste; 3. teeb vajadusel vanematele, kolleegidele ja juhtkonnale ettepanekuid õppija arengut toetavateks lisategevusteks; 4. teeb sissekandeid õpilase individuaalse arengu jälgimise kaardile (ÕIK); 5. valib, kohandab või koostab nõuetekohaseid õppematerjale, arvestades õppija eripäraga; 6. juhendab vajadusel õpetajaid õppevara kohandamisel. |

Õpikeskkonna kujundamine

|  |
| --- |
| *Tegevusnäitajad*:   1. loob õppimiseks turvalise, heaolu ja arengut toetava õpikeskkonna; 2. lähtub õppeprotsessi juhtimisel kavandatud tegevustest, kuid on paindlik; 3. loob tingimused õppija õpioskuste arenguks, võimaldab erinevate õpistiilide kasutamist; 4. kohandab õpet õppija individuaalsete vajaduste ja võimete järgi; 5. juhendab õppijat abivahendite kasutamisel, kohandades neid õppija vajadusele; 6. ennetab ja lahendab probleeme, muutes vajadusel õpikeskkonda; 7. korraldab õppimise õppija lähimas arenguvallas, kindlustamaks eduelamuse; 8. õpetab õppijat ennast analüüsima ja sobivaid õppeviise valima. |

Õpetamine

|  |
| --- |
| *Tegevusnäitajad*:   1. selgitab välja õppija hoiakud, teadmised ja osaoskused ning kavandab arendus-, õppe- ja kasvatustegevuse; 2. kaasab õpieesmärkide seadmisse õppijat ja/või vanemat ning vajadusel teisi õppijaga seotud isikuid, arvestades õppija arengupotentsiaali; 3. sõnastab oodatavad õpitulemused õppijale arusaadavalt, kasutades vajadusel näitlikustamist, alternatiivseid suhtlemisvahendeid vm; 4. kavandab õppeprotsessi, arvestades õppija isiksuse ja eripäradega; 5. valib otstarbekaid eripedagoogilisi võtteid, arvestades õppekavades eeldatud õpitulemusi; 6. kasutab õpetamisel sobivaid eripedagoogilisi võtteid; 7. kohandab oma kõnet ja muid suhtlusvahendeid õppija eripärast lähtuvalt; 8. kasutab erinevaid motiveerimise võtteid, seostab õppe igapäevaelu ja väärtuskasvatusega; 9. võimaldab õppijale õppeprotsessis valikuid; 10. aktsepteerib õppija eksimist ja ebaõnnestumist ning käsitleb seda õppimisvõimalusena. |

**Panustamine organisatsioonikultuuri**

|  |
| --- |
| *Vajalikud teadmised*:   1. organisatsioonikultuur; 2. juhtimine; 3. kommunikatsioon. |

Osalemine arendustegevuses

|  |
| --- |
| *Tegevusnäitajad*:   1. on teadlik kooli arengukavas püstitatud eesmärkidest; 2. on läbi töötanud kooli õppekava; 3. panustab kooli dokumentide loomisse; 4. kuulub kooli tugimeeskonda; 5. osaleb kooli arendusmeeskonna töös; 6. osaleb õppenõukogu töös; 7. osaleb nõupidamistel (nädala tervitus, koosolekud, ümarlauad jt); 8. täidab tööandja korraldusi; 9. osaleb töötajate ühistes ettevõtmistes; 10. panustab kooli sündmuste korraldamisse ja osaleb nendel, toetab kogukonna ettevõtmisi. |

Koostöö

|  |
| --- |
| *Tegevusnäitajad*:   1. töötab õppijate ja kolleegidega välja õpikeskkonna käitumisreeglid ja jälgib nende täitmist; 2. kaasab õppijaid, kolleege ja vanemaid sotsiaalsete probleemide lahendamisel; 3. teeb koostööd kooli tugispetsialistidega; 4. aitab kolleege tuge vajavate õpilaste vajaduste kaardistamisel ja õpikeskkonna kohandamisel; 5. aitab kolleege ÕIKide täitmisel või IÕKde koostamisel; 6. teeb juhtkonnale ja õpetajatele ettepanekuid õppijate arengu paremaks toetamiseks; 7. asendab vajadusel kolleegi; 8. peab korda vastavalt korrapidamise graafikule. |

Kommunikatsioon

|  |
| --- |
| *Tegevusnäitajad*:   1. suhtleb vanematega Stuudiumi kaudu; 2. teeb Stuudiumisse vajalikke sissekandeid õppeprotsessi ja õppijate osalemise kohta; 3. on avatud suhtleja, kuulab ja mõistab erinevaid inimesi, hoiab meeskonnas häid suhteid; 4. loob ja hoiab usaldusväärset kontakti lapse, vanema ja koolipersonaliga; 5. annab õppijatele, vanematele ja kolleegidele asjakohaseid ja hinnanguvabu sõnumeid; 6. otsustab vastavalt õppija parimatele huvidele, seadusandlusele ja tööeetikale, millist informatsiooni jagada kolmandate osapooltega; 7. teeb koostööd õppija vanemate ning spetsialistidega, osaleb võrgustikutöös. |

**Enesearendamine**

|  |
| --- |
| *Vajalikud teadmised*:   1. refleksioon; 2. vaimne tervis. |

Töö analüüsimine

|  |
| --- |
| *Tegevusnäitajad*:   1. kogub õppijatelt ja kolleegidelt andmeid oma tegevuse kohta ja arvestab nendega; 2. analüüsib oma tööd ja arenguvajadusi; 3. oskab tagasisidet vastu võtta, arvestab sellega; 4. kavandab muutused lähtuvalt probleemidest, lahendab probleeme tulemuslikult; 5. märkab oma õnnestumisi ja premeerib ennast; 6. kasutab kooli poolt pakutud võimalusi enesearenguks (õpitoad, koolitused); 7. vastutab iseenda töösuutlikkuse ja kompetentsuse piiridest teadlik olemise eest; 8. kasutab oma töös usaldusväärseid ning tõenduspõhiseid meetodeid; 9. täiendab end regulaarselt erialastel koolitustel, osaleb seminaridel ja konverentsidel; 10. mõtestab oma rolli õpiabi õpetajana. |

Oma füüsilise ja vaimse heaolu tagamine

|  |
| --- |
| *Tegevusnäitajad*:   1. hoolitseb oma füüsilise, vaimse ja emotsionaalse tervise eest; 2. juhib oma emotsioone ja käitumist; 3. tegutseb tasakaalu hoidmise nimel, optimeerides oma aja- ja energiakulu; 4. otsib vajadusel abi kolleegidelt või tugimeeskonnalt; 5. osaleb vajadusel kovisioonis ning supervisioonigruppides; 6. märkab kolleegide edusamme ja tunnustab neid. |

Hindamiskriteeriumid

|  |  |  |  |  |  |
| --- | --- | --- | --- | --- | --- |
|  | **E** | **D** | **C** | **B** | **A** |
| TEADMISED | Teadmised on vähesed või lünklikud, seetõttu on neid raske rakendada. | Omab vajalikke teadmisi, kuid on nende rakendamisel ebakindel. | Omab vajalikke teadmisi ja rakendab neid. | Rakendab teadmisi ja hoiab ennast kursis uuemate lähenemistega. | Hoiab ennast kursis uuemate lähenemistega ja katsetab uut. |
| PRAKTIKA | Teostab tegevused osaliselt, ootab abi. | Teostab tegevused, vajadusel küsib abi. | Teostab tegevused iseseisvalt. | Teostab tegevused iseseisvalt ja professionaalselt. | Teostab tegevused professionaalselt ja suure pühendumusega. |
| ENESE-  KRIITIKA | On raskusi puuduste märkamisel ja tunnistamisel. | Vajab, et keegi aitaks märgata puudusi ja juhendaks nende kõrvaldamisel. | Märkab oma puudusi, kuid vajab juhendamist nende kõrvaldamisel. | Märkab oma puudusi ja kõrvaldab need iseseisvalt. | Püüab vältida puudusi, nende esinemisel kõrvaldab need iseseisvalt. |
| PANUS KOOLI ARENGUSSE |  |  |  | Juhendab kolleege või jagab kogemusi õpiüritusel. | Juhendab kolleege või jagab kogemusi õpiüritusel ning jagab oma valmistatud õppematerjale. |
| PANUS  HARIDUSSE |  |  |  |  | Koolitab ja juhendab kolleege väljaspool kooli või avaldab erialaseid tekste. |